Diari Oficial de la Generalitat Valenciana


Sumari del DOGV 4272, del 17-06-2002 (2002/5969)

ORDE de 10 de maig de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, destinades a la construcció d'un Palau de Justícia, les parcel·les números 34 i 35 del polígon residencial els Palmerars d'Elx (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5969


Data del document
:   10-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Elx
    * cultura regional
    * propietat immobiliària

ORDE de 10 de maig de 2002, de la Conselleria d'Economia, Hisenda i Ocupació, per la qual s'afecta al domini públic de la Generalitat Valenciana, destinades a la construcció d'un Palau de Justícia, les parcel·les números 34 i 35 del polígon residencial els Palmerars d'Elx (Alacant). [2002/M5969]
  
Mitjançant Reial Decret 1.720/84, de 18 de juliol, foren transferits per l'estat a la Comunitat Valenciana en matèria de patrimoni arquitectònic qualitat de l'edificació i habitatge, diversos immobles entre els quals es trobaven les parcel·les números 34 i 35 del polígon residencial els Palmerars d'Elx (Alacant).
  
Les parcel·les mencionades consten inventariades, junt amb altres, en l'Inventari General de Béns i Drets de la Generalitat Valenciana amb el codi A02/03/065/0020-1 i estan situades entre els carrers Morera, Ametler, Eucaliptus i un carrer de vianants que les separa de les parcel·les 36, propietat del Bisbat d'Orihuela i 37 i 38, propietat de la Generalitat Valenciana. Formen un solar de forma rectangular, amb una superfície inscrita de 5.628 m². Els seus límits són: nord-est, parcel·la transferida per l'estat a la comunitat autònoma com a zona verda; sud-oest, amb el carrer Eucaliptus; nord-oest, carrer Morera i sud-est, carrer Ametler.
  
El solar es conforma per mitjà de l'agrupació de les finques registrals següents:
  
Finca registral 39.028 (de 1.519,37 m² de superfície) inscrita en el Registre de la Propietat d'Elx número 2, al tom 1.011, llibre 577, foli 90.
  
Finca registral 39.026 (de 1.519,37 m² de superfície) inscrita en el Registre de la Propietat d'Elx número 2, al tom 1.011, llibre 577, foli 86.
  
Finca registral 38.994 inscrita en el Registre de la Propietat d'Elx número 2, al tom 1.011, llibre 577, foli 60.
  
Mitjançant Resolució de 28 de novembre de 2001, de la Direcció General d'Arquitectura i Habitatge de la Conselleria d'Obres Públiques, Urbanisme i Transports, es posaren a disposició de Patrimoni de la Generalitat Valenciana les parcel·les mencionades per a ser destinades a la construcció d'un Palau de Justícia.
  
Segons el PGMOU d'Elx de 1998, el sòl està definit com solar i qualificat com a Equipament Esportiu Recreatiu (RD), i s'ha de procedir al canvi d'ús dotacional com establix l'article 58 B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En virtut de tot això, i d'acord amb el que disposen els articles 61 i 63 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, destinat a la construcció d'un Palau de Justícia, l'immoble de 5.628 m² de superfície, situat al polígon els Palmerars d'Elx que constituïx les antigues parcel·les 34 i 35, que consta en l'Inventari General de Béns i Drets de la Generalitat Valenciana amb el codi A02/03/065/0020-1 que a continuació es descriu: nord-est, amb parcel·la transferida per l'estat a la Comunitat Valenciana destinada a zona verda; sud-oest, amb carrer Eucaliptus; nord-oest, amb carrer Morera, i sud-est, amb carrer Ametler.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Justícia i Administracions Públiques l'exercici de les competències demanials sobre este, inclosa la gestió i administració.
  
Tercer
  
Que la Conselleria de Justícia i Administracions Públiques designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 10 de maig de 2002
  
El conseller d'Economia, Hisenda i Ocupació,